አልባሳር ፋውንዴሽን ለ 30 ሺህ  ዜጎች የነጻ ህክምና ለመሥጠት መዘጋጀቱን አስታወቀ
አልባስር ኢንተርናሽናል ፋውንዴሽን 30ሺህ የሚሆኑ ኢትዮጵያውያን ነጻ የህክምና  አገልግሎት ለመሥጠት  መዘጋጀቱን  አስታወቀ ።መቀመጫውን ሳውዲአረቢያ ያደረገው አልባስር ኢንተርናሽናል ፋውንዴሽን  ከሚያዚያ 15 እስከ ግንቦት 7፤2010 ድረስ በኢትዮጵያ 30 ሺህ ለሚሆኑ አረጋውያንና አቅም የሌላቸው ወገኖች  ነጻ የዓይን የህክምና አገልግሎት ለመሥጠት መዘጋጀቱን አስታወቀ።    በኢትዮጵያ የአልባስር ኢንተርናሽናል ፋውንዴሽንና የኢትዮጵያ ዲያስፖራ ማህበር ተወካይ መምህር ያሲን ራጁ በሠጡት መግለጫ እንደገለጹት  ፋውንዴሽኑ ከዛሬው ዕለት ጀምሮ በተለያዩ ክልሎች  ለሚያካሄደው የነጻ የአይን ህክምና ስኬታማ እንዲሆን መንግሥት ፣የአካባቢ የህክምናተቋማትናዜጎች ተገቢውን ኃላፊነት መወጣት ይገባቸዋል ብለዋል ።በአሁኑ ወቅት በኢትዮጵያ 11 የሚሆኑ የህክምና ተቋማትና አንድ የዓይን ማሠልጠኛ ማዕከል ብቻ  በመኖሩ  ፋውንዴሽኑ የዓይን  ህክምና ተቋማትን ለማስፋፋት እንደሚሠራም መምህር ያሲን ራጁ ገልጸዋል።በኢትዮጵያ የዓይይ ህክምና ተቋማትን ቁጥር ለማሳደግና  አይነ ሥውርነትን ከኢትዮጵያ ለማጥፋት  አልባስር ኢንተርናሽናል ፋውንዴሽን  በ10 ዓመት ውስጥ   10 የተለያዩ  የአይን ሆስፒታሎችና የማሠልጠኛ ተቋማትን በአገሪቱ የተለያዩ አካባቢዎች  ለመገንባት  2ነጥብ5  ቢሊዮን ብር  በጀት  መድቦ እየተንቀሳቀሰ እንደሚገኝ  መምህር  ያሲን አስረድተዋል ።ፋውንዴሽኑ  በአዲስ አበባ   የዓይን ሆስፒታል ለማስገንባት  ከአዲስ አበባ አስተዳደር  10 ሺህ ካሬ ሜትር ተረክቦ የዲዛይን ሥራውን አጠናቆ  የግንባታ ሥራ ማስጀመሩን  መምህር ያሲን  በመግለጫቸው ተናግረዋል ።ጥናቶች  እንደሚያሳዩት በዓልም ላይ በ5 ሰኮንዶች ውስጥ አንድ ሰው የማየት ችሎታውን የሚያጣ ሲሆን ሰዎችን  ለአይነ ሥውርነት ከሚዳርጉት  በሽታዎች ውስጥ 80 በመቶው በዘመናዊ ህክምና መዳን የሚችሉ ናቸው ።          